recursal/SuperWikiNEXT-32B huggingface dataset:
***பிரியோனோசிலசு*** (*Prionochilus*) என்பது டைகேயிடே குடும்பத்தை உருவாக்கும் இரண்டு பேரின பூங்கொத்திகளுல் ஒன்றாகும். இந்த பேரினமானது மற்ற பூங்கொத்தி பேரினமான *டைகேயியத்திலிருந்து* இறக்கையில் பத்து நீண்ட முதன்மை இறகுகள் மற்றும் ஒலி அழைப்புகளின் தன்மையில் வேறுபடுகிறது. இரண்டு பேரின வகைகளின் ஓசைகளை ஒப்பிட்டு நடத்தப்பட்ட ஒரு ஆய்வில், *பிரியோனோசிலசு* *டைகேயத்தின* அடிப்படையிலானது என்று பரிந்துரைக்கப்படுகிறது. *டைகேயம்* பேரினத்தில் உள்ள 44 சிற்றினங்களுக்கு மாறாக, இந்த பேரினத்தில் ஆறு சிற்றினங்கள் உள்ளன. இவை பிலிப்பீன்சு, போர்னியோ, சுமாத்திரா, சாவகம் மற்றும் மலாய் தீபகற்பத்தில் *டைகேயத்தை* விடக் கட்டுப்படுத்தப்பட்ட பரவலைக் கொண்டுள்ளன. *பிரியோனோசிலசு* என்ற பெயர் கிரேக்கச் சொல்லான *ப்ரியான்* (இரம்பம்) மற்றும் *கீலோஸ்*, (அலகு) சொற்களிலிருந்து வந்தது. இது இதனுடைய அலகின் விளிம்பில் உள்ள அலை அலை போன்ற நுண் அமைப்பினைக் குறிக்கிறது.

மற்ற பூங்கொத்திகளுடன் பொதுவாக, *பிரியோனோசிலசு* பூங்கொத்திகள் 9-10 செ.மீ. இடைப்பட்ட சிறிய பறவைகளாகும். இதன் உடல் எடை 7 முதல் 23 கிராம் வரை உடையது. ஆறு சிற்றினங்களின் அலகு ஆழமானது, அகலமானது மற்றும் குறுகியது. இறகுகளின் அடிப்படையில், சிற்றினமானது மிகவும் மாறுபடும். ஆறு சிற்றினங்களில் நான்கு சிற்றினங்கள் இறகுகளைப் பொறுத்தமட்டில் பாலியல் இருவகைத்தன்மையை வெளிப்படுத்துகின்றன. இந்த சிற்றினங்களில் ஆண் இனங்கள் மிகவும் பிரகாசமான நிறத்தில் உள்ளன. ஆறு இனங்களில் நான்கில் குறைந்தபட்சம் ஒரு பாலினத்திலாவது தொண்டையில் வெள்ளை நிற மலர் பட்டை உள்ளது. மேலும் மற்ற இனங்களில் ஒன்றைத் தவிர மற்ற அனைத்திலும் தலைப்பகுதியில் ஆரஞ்சு அல்லது சிவப்பு நிறத் திட்டு உள்ளது.

குடும்பத்தின் அனைத்து உறுப்பினர்களைப் போலவே புல்லுருவியின் பழங்கள், தேன் மற்றும் மகரந்தம் (லோராந்தேசி) *பிரியோனோசிலசு* பூங்கொத்திகளின் முக்கிய உணவாக உள்ளது. கூடுதலாக, மற்ற பழங்களும் எடுக்கப்படுகின்றன. சிறிய பழங்கள் முழுவதுமாக உட்கொள்ளப்படுகின்றன, அல்லது தோலை அகற்றி அப்புறப்படுத்தப்படும் வரை பிழியப்பட்டு, பின்னர் விழுங்கப்படும். அதேசமயம் பெரிய பழங்கள் என்றால் அலகால் துளையிட்டு துண்டுகள் அகற்றப்பட்டு விழுங்கப்படுகின்றன. தாவரப் பொருட்களைத் தவிரப் பூச்சிகள் மற்றும் சிலந்திகளும் உண்ணப்படுகின்றன. உணவு முறை பற்றிய தகவல்கள் முழுமையற்றவை; மேலும் ஆராய்ச்சி தேவை.

சிற்றினங்கள்
------------

* மஞ்சள் மார்பு பூங்கொத்தி (*பிரியோனோசிலசு மாகுலடசு*)
* ஆலிவ் முதுகு பூங்கொத்தி (*பிரியோனோசிலசு ஒலிவேசியசு*)
* கருஞ்சிவப்பு மார்பு பூங்கொத்தி (*பிரியோனோசிலசு பெர்குசசு*)
* பலவான் பூங்கொத்தி (*பிரியோனோசிலசு பிளாட்னி*)
* கருஞ்சிவப்பு-மார்பக பூங்கொத்தி (*பிரியோனோகிலசு தோராசிகசு*)
* மஞ்சள் முதுகு பூங்கொத்தி (*பிரியோனோசிலசு சாந்தோபிஜியசு*)

மேற்கோள்கள்
-----------

1. ↑  "Dicaeidae". The Trust for Avian Systematics. .
2. 1 2 3  Cheke, Robert; Mann, Clive (2008). "Family Dicaeidae (Flowerpeckers)". in Josep, del Hoyo; Andrew, Elliott; David, Christie. *Handbook of the Birds of the World. Volume 13, Penduline-tits to Shrikes*. Barcelona: Lynx Edicions. பக். 350–367. பன்னாட்டுத் தரப்புத்தக எண்:978-84-96553-45-3.
3. ↑  Jobling, James A. (1991). *A Dictionary of Scientific Bird Names*. Oxford: Oxford University Press. பன்னாட்டுத் தரப்புத்தக எண்:0-19-854634-3.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q612893
* விக்கியினங்கள்: Prionochilus
* ADW: Prionochilus
* BioLib: 28861
* BOLD: 118954
* EoL: 104643
* GBIF: 2484660
* iNaturalist: 13444
* ITIS: 558105
* என்.சி.பி.ஐ: 667168

 |
**பெற்றோர்-ஆசிரியர் கூட்டம்** (Parent–teacher conference) என்பது பள்ளியில் குழந்தையின் முன்னேற்றத்தைப் பற்றி விவாதிக்கவும், கல்வி அல்லது நடத்தைப் பிரச்சினைக்களுக்காகன தீர்வுகளைக் கண்டறியவும் மாணவர்களின் பெற்றோர் மற்றும் ஆசிரியர்களுக்கு நடைபெறும் இடையே ஒரு சிறிய கூட்டம் ஆகும்.  இது பெற்றோர்-ஆசிரியர் மாநாடு, பெற்றோர்-ஆசிரியர் நேர்காணல், பெற்றோர்-ஆசிரியர் இரவு, பெற்றோர் மாலை அல்லது பெற்றோர் ஆசிரியர் சந்திப்பு எனவும் அழைக்கப்படுகிறது. அறிக்கை அட்டைகள் மூலம் தனிப்பட்ட பாடங்களில் மாணவர்களின் குறிப்பிட்ட பலம் மற்றும் பலவீனங்களில் கவனம் செலுத்துவதன் மூலமும், பாடங்களுக்கு இடையேயான திறன்களின் அளவைப் பொதுமைப்படுத்துவதன் மூலமும் மூலம் தெரிவிக்கப்படும் தகவல்கள் இந்தக் கூட்டத்திற்குத் துணைபுரிகிறது.

பெரும்பாலான கூட்டங்கள் மாணவர்கள் இல்லாமல் நடைபெறுகின்றன, அந்தச் சமயத்தில் மாணவர்களின் முன்னேற்றம் குறித்து விவாதிக்கப்படுகிறது, மாணவர்களையும் அந்தக் கூட்டங்களில் சேர்த்துக்கொள்வதன் மூலம் அவர்களது செயல்திறன் அதிகரிக்க வாய்ப்புள்ளது. கூட்டங்கள் பொதுவாக ஆசிரியர்களால் வழிநடத்தப்படுகின்றன, பெற்றோர்கள் பரவலாக ஆசிரியர்களின் கருத்துக்களைக் கேட்பதாக இந்தக் கூட்டம் அமைகிறது.

வகைகள்
------

ஒரு நாடு, பள்ளி மாவட்டம் மற்றும் தனிப்பட்ட பள்ளி ஆகியவற்றைப் பொறுத்து, பெற்றோர்-ஆசிரியர் கூட்டங்கள் பல்வேறு வடிவங்களில் உள்ளன.

### பயன்முறை

பிற கூட்டங்களைப் போலவே, பெற்றோர்-ஆசிரியர் கூட்டங்களும் ஓரிடத்தில் சந்திக்கும் நிகழ்வாகவோ அல்லது தொலைபேசி அல்லது மைக்ரோசாஃப்ட் டீம்கள், ஜூம் அல்லது கூகுள் போன்ற நிகழ்பட கலந்துரையாடல் மூலம் நடத்தப்படும் மின்னணு சந்திப்பாகவோ அமையலாம்.இந்த நேர்காணல்கள் பொதுவாக ஐந்து முதல் பதினைந்து நிமிடங்கள் வரை இருக்கும்.

மேலும் பார்க்கவும்
------------------

* கல்விசார் மதிப்பீடு

சான்றுகள்
---------

1. ↑  Rabbitt, J. (1978). "The parent/teacher conference: Trauma or teamwork?". *Phi Delta Kappan* **59**: 471–472. .
2. 1 2  Hackmann, D.; J. Kenworthy; S. Nibbelink (1998). "Student empowerment through student-led conferences.". *Middle School Journal* **30**: 35–39. doi:10.1080/00940771.1998.11494561. .
3. ↑  Minke, Maggie and Barbara M. Walker; Kellie J. Anderson (Sep 2003). "Restructuring routine parent–teacher conferences: The family-school conference model". *The Elementary School Journal* **104** (1): 49–69. doi:10.1086/499742. .
4. ↑  MacLure, Maggie; Barbara M. Walker (March 2000). "Disenchanted evenings: The social organization of talk in parent–teacher consultations in UK secondary schools". *British Journal of Sociology of Education* **21** (1): 5–25. doi:10.1080/01425690095135.
ஒரு கம்பிச் சுருளில் பாயும் மின்னோட்டத்தில் மாற்றம் ஏற்படும்பொழுது அக்கம்பிச் சுருளில் ஒரு எதிா் மின்னியக்குவிசை தூண்டப்படும் நிகழ்வு **தன் மின் தூண்டல்** எனப்படும்.

கம்பிச் சுருள் ஒன்று மின்கலம் Bt மற்றும் சாவி K உடன் தொடா் இணைப்பு முறையில் இணைக்கப்படுகிறது. சாவி அழுத்தப்படும் பொழுது கம்பிச் சுருளின் வழியே பாயும் மின்னோட்டம், அதன் பெரும மதிப்பிற்கு அதிகரிக்கிறது. அதற்கு ஏற்ப கம்பி சுருளோடு தொடா்பு கொண்ட காந்தப்பாயமும் அதிகாிக்கிறது. எனவே தூண்டப்பட்ட மின்னோட்டம் கம்பிச் சுருளில் பாய்கிறது.

லென்ஸ் விதியின்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் அதிகாிப்பதை எதிா்க்கிறது. சாவி அழுத்தப்படுவதை நிறுத்தினால் கம்பிச் சுருளில் பாயும் மின்னோட்டம் சுழிக்கு குறையும். எனவே கம்பிச் சுருளுடன் தொடா்பு கொண்ட காந்தப்பாயமும் குறையும். லென்சு விதிப்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் குறைவதை எதிா்க்கிறது.

 தன் மின்தூண்டல்

மேற்கோள்கள்
-----------

1. மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006

2.Heaviside, Oliver (1894). Electrical Papers. Macmillan and Company. p. 271.

3.Glenn Elert. "The Physics Hypertextbook: Inductance". Retrieved 2016-07-30.

4.Michael W. Davidson (1995–2008). "Molecular Expressions: Electricity and Magnetism Introduction: Inductance".

5."A Brief History of Electromagnetism" (PDF).

6.The kinetic energy of the drifting electrons is many orders of magnitude smaller than W, except for nanowires.

7. Mahmood Nahvi; Joseph Edminister (2002). Schaum's outline of theory and problems of electric circuits. McGraw-Hill Professional. p. 338. ISBN 0-07-139307-2.

8. Stephen C. Thierauf, High-speed Circuit Board Signal Integrity, p. 56, Artech House, 2004 ISBN 1580538460
விலங்கியல் பெயரிடுதல் வாயிலாக விலங்கியலாளர்கள் விலங்கின உயிர் பிரிவுகள் மற்றும் சிற்றினம் போன்றவை பற்றி தகவல்களை தங்களுக்குள் பதிர்ந்கொள்ள உதவுகிறது. 

விதிப்பிரிவு 1-ன் படி விலங்கின வகைப்பாட்டில் இயற்கையில் வாழுகிற மற்றும் மறைந்த விலங்கினங்களை வகைப்படுத்த விலங்கின பெயரிடுதல் முறை வழி வகுக்கிறது. பெயரிடுதலுக்கான மூன்று அடிப்படைத் தேவைகள் பின்வருமாறு.

தனித்தன்மை
----------

ஒரு வகைப்பாட்டு அலகின் பெயர், ஒரு கோப்பின் குறியீட்டு எண் போன்றதாகும். அது அவ்வலகு பற்றிய தகவல்களை உடனடியாகப் பெறுவதற்கு உதவுகிறது. லின்னேயஸ் எழுதிய சிஸ்டமா நேச்சுரே என்ற நூலின் 10வது (1758) பதிப்பின் படி இருபெயரிட்டு முறையின் வழியாக சிறப்பினம் என்பது வகுக்கப்பட்டது. 

இரு பெயரிட்டு முறையின்படி ஒவ்வொரு உயிரினமும் தனது பெயரின் முதல் பகுதியில் பேரினத்தையும் இரண்டாம் பகதியில் சிற்றினத்தையும் கொண்டுள்ளன. 

சிற்றினப் பெயர் எந்த சூழ்நிலையிலும் இருமுறை அமையக் கூடாது. எடுத்துக்காட்டாக பேந்த்ரா லியோ, பேந்த்ரா டைகிரீஸ், பேந்த்ரா பார்டஸ் பேரின சிற்றினப் பெயர்களின் இணைப்பே பெயரின் சிறப்பாகும்.

பெயரின் பொதுத்தன்மை
-------------------

ஒரு விலங்கினத்தின் பெயரை எம்மொழிக்காரரும் அறிந்து கொள்ளும் வகையில் பன்னாட்டு ஒப்பந்தம் செய்யப்பட்டு இலத்தீன் மொழியை மட்டும் அறிவியல் மொழியாக ஏற்றுக் கொள்ளப்பட்டுள்ளது, இம்மொழி தற்போது பேச்சு வழக்கில் இல்லாத மொழியாகையால் புதுப்புது பெயர்கள் தோன்ற வாய்ப்பில்லை. அதனால் இம்மொழி அனைவராலும் ஏற்றுக் கொள்ளத் தக்க வகையில் அமைந்துள்ளது. 

விலங்கினப் பெயரிடுதலுக்காக யாரும் இலத்தீன் மொழியை கற்க வேண்டிய அவசியமில்லை. சூட்டப்பட்டுள்ள பெயரின் பின்பகுதியில் அஸ் ஆ என்சிஸ் போன்ற சில சிறிய இணைப்புகளைச் செய்வதன் வாயிலாக அப்பெயர் விதிகளுக்குட்பட்ட பெயராக ஏற்றுக் கொள்ளப்படும். 

பண்டைய அறிவியல் கண்டுபிடிப்புகளும் படைப்புகளும் இலத்தீன் மற்றும் கிரேக்க மொழிகளிலேய பதிவு செய்யப்பட்டமையால் இலத்தீன் மொழியைப் பயன்படுத்துவது சாலச் சிறந்ததாகும். பெயர்கள் இலத்தீன் மொழியில் வழங்கப்பட்டால் பண்டைய இலக்கியங்களோடு ஒப்பிட்டு பார்க்க ஏதுவாகும்.

நிலைத்தன்மை
-----------

விலங்குகளின் பெயர்கள் இடத்திற்கு ஏற்றவாறும், காலத்திற்கு ஏற்றவாறும் அடிக்கடி மாறுமேயானால் அப்பெயர் பயனற்றதாகி விடும். மலும் ஒரு பொருளின் பெயரை அல்லது ஒரு உயிரினத்தின் பெயரை அடிக்கடி மாற்றும் போது பெரும் குழப்பமே விளையும். விலங்கினப்பெயர்களில் நிலைத்தன்மையை ஏற்படுத்தவே பன்னாட்டு விலங்கியல் பெயரிடல் முறைகள் உருவாக்கப்பட்டன. 

வகைப்பாட்டியலாளர்கள் ஒரு சிற்றினத்திற்கு பெயர் சூட்டும் முன்பு பன்னாட்டு விதிமுறைகளை கட்டாயம் படித்து அதனை தவறாமல் பின்பற்ற வேண்டும். வகைப்பாட்டியலாளர்களின் தவறுகள் காரணமாகவே விலங்கினப் பெயர்கள் மாறுதலுக்கு உள்ளாகின்றன. கடந்த 200 ஆண்டுகளில் பல பெயர் மாற்றங்கள் நிகழ்ந்துள்ளன. 

பன்னாட்டு விலங்கினப் பெயரிடுதல் விதிமுறைகள் அடிக்கடி விலங்கினப் பெயர்கள் மாற்றப்படாமம் அது தொடர்பான குழப்பங்கள் தோன்றாமலும் பாதுகாப்பாய் அமைகிறது.

1. ↑  International Code of Zoological Nomen clature (Adopted by the 15th international congress of zoology (London) ad published on November 6, 1961)
***கலோனாசு*** (*Caloenas*) என்பது புறாப் பேரினமாகும். நிக்கோபார் புறா (*சி. நிகோபரிகா* ) இன்றைக்கு வாழும் சிற்றினம் ஆகும்.

ஒன்று அல்லது இரண்டு அழிந்துபோன இனங்கள் அறியப்படுகின்றன: கனகா புறா என்பது நியூ கலிடோனியா மற்றும் தொங்காவில் காணப்பட்ட சிற்றினமாகும் இது துணை புதை படிவ எச்சங்களால் மட்டுமே அறியப்படுகிறது. இது ஆரம்பக்கால குடியேற்றக்காரர்களால் வேட்டையாடப்பட்டதால் அழிந்திருக்கலாம். புள்ளி பச்சைப் புறா என்பது அழிந்துபோன மற்றொரு புறா. இதன் கழுத்து இறகுகள் ஒப்புமை காரணமாக நிக்கோபார் புறாவுடன் சிறிது ஒற்றுமையைக் கொண்டுள்ளது. பறவையியலாளர்கள் இதை இந்த பேரினத்தில் வைத்திருந்த போதிலும், இதில் ஒருமனதாக உடன்பாடு இல்லை. இன்று உயிரோடிருக்கும் சிற்றினம் ஒன்று லிவர்பூல் அருங்காட்சியகத்தில் உள்ளது.

வகைப்பாட்டியல்
--------------

1840ஆம் ஆண்டில் இங்கிலாந்து விலங்கியல் வல்லுநர் ஜார்ஜ் ராபர்ட் கிரே என்பவரால் *கலோனாசு* பேரினம் அறிமுகப்படுத்தப்பட்டது. இதன் மூலம் நிக்கோபார் புறா இதில் வைக்கப்பட்டது. இதன் பேரினப் பெயர் பண்டைய கிரேக்க *காலோசு* அதாவது "அழகானது" மற்றும் "புறா" என்று பொருள்படும் *ஒய்னாசு* என்ற சொல்லினால் இடப்பட்டது.

இந்தப் பேரினத்தில் இரண்டு சிற்றினங்களைக் கொண்டுள்ளது:

* நிக்கோபார் புறா (*கலோனாசு நிகோபரிகா*)
* † புள்ளி பச்சை புறா (*கலோனாசு மகுலாட்டா*)

2,500 ஆண்டுகளுக்கு முன்பு அழிந்துவிட்ட ஒரு சிற்றினம் சில நேரங்களில் இந்தப் பேரினத்தில் சேர்க்கப்பட்டுகிறது.

* † கனக புறா (*கலோனாசு கனகோரம்*) பலுட் & ஓல்சன், 1989

மேற்கோள்கள்
-----------

1. ↑  George Robert Gray (1840). *A List of the Genera of Birds : with an Indication of the Typical Species of Each Genus*. London: R. and J.E. Taylor. பக். 59. .
2. ↑   *Check-List of Birds of the World*. Cambridge, Massachusetts: Harvard University Press. 1937. பக். 139. .
3. ↑  Jobling, James A. (2010). *The Helm Dictionary of Scientific Bird Names*. London: Christopher Helm. பக். 85.
4. ↑  "Pigeons". International Ornithologists' Union. 2020. .

* Steadman, David William (2006). *Extinction and Biogeography of Tropical Pacific Birds*. University of Chicago Press. பன்னாட்டுத் தரப்புத்தக எண்:0-226-77142-3. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q665320
* விக்கியினங்கள்: Caloenas
* BOLD: 103609
* பாசில்வொர்க்சு: 371156
* GBIF: 2495929
* iNaturalist: 3642
* ITIS: 177271
* என்.சி.பி.ஐ: 187105

 |
ஒரு **மிஷன்** **பள்ளி** அல்லது **மறைப்பணிப்** **பள்ளி** என்பது மறைப்பணியாளார்களால் உருவாக்கப்பட்டு நடத்தப்படும் ஒரு மதப் பள்ளியாகும். மறைப்பணிப் பள்ளி பொதுவாக குடியேற்றவியக் காலத்தில் உள்ளூர் மக்களை மேலைமயமாக்கும் நோக்கங்களுக்காகப் பயன்படுத்தப்பட்டது. இவை ஒருநாள் பள்ளிகளாகவோ அல்லது உறைவிடப் பள்ளிகளாகவோ இருக்கலாம் ( கனேடிய இந்திய குடியிருப்புப் பள்ளி அமைப்பில் உள்ளது போல).

மறைப்பணிப் பள்ளிகள் 16 ஆம் நூற்றாண்டின் முற்பகுதியில் இந்தியாவில் நிறுவப்பட்டன.  20 ஆம் நூற்றாண்டின் பிற்பகுதி வரை பல கண்டத்திலும் நீடித்தன.

உள்ளூர் மக்களிடையே கிறிஸ்தவத்தைப் பரப்புவதற்கு புதிய ஆசிரியர்களையும் மதத் தலைவர்களையும் உருவாக்கும் நோக்கத்துடன் அதிகமான மத அணுகுமுறையைக் கொண்டிருந்தன.  அவர்கள் கல்வி மற்றும் தொழில்சார் பயிற்சிகளை உள்ளூர் மக்களுக்கு வழங்கினர், மேலும் உள்ளூர் மக்களின் பாரம்பரிய நடைமுறைகளைப் பரவலாக ஊக்கப்படுத்தினர். சில சமயங்களில் இந்தப் பள்ளிகள் அரசாங்க நிதியுதவி பெற்றன, உதாரணமாக அமெரிக்காவில் ஐக்கிய அமெரிக்காவிலுள்ள தொல்குடி அமெரிக்க மக்களுக்குக் கல்வி கற்பிக்க அரசுப் பள்ளிகளை நிறுவுவதற்குத் தேவையான பெரும் தொகையை வழங்குவதற்கு காங்கிரசுக்கு நாட்டம் குறைவாக இருந்தபோது அரசு நிதியுதவி அளித்தது.

சான்றுகள்
---------

1. ↑  Heredia, R (1995). "Education and Mission: School as Agent of Evangelisation". *Economic and Political Weekly* **30** (37): 2332–2340.
2. ↑  Strayer, R (1973). "The Making of Mission Schools in Kenya: A Microcosmic Perspective". *Comparative Education Review* **17** (3): 313–330. doi:10.1086/445724. .
3. ↑  Marr, C. "Assimilation through education".
**பரதன்** (Bharathan) என்பவர் இந்தியாவின், தமிழ்நாட்டிலுள்ள சென்னையைச் சேர்ந்த ஓர் தமிழ்த் திரைப்பட இயக்குநர் ஆவார். திரைப்பட இயக்குநர் தரணியிடம் உதவி இயக்குநராக பணியாற்ற ஆரம்பித்ததிலிருந்து இவரது சினிமா வாழ்க்கை ஆரம்பமானது. இவர், 2001 இல் வெளிவந்த விக்ரமின் தில் மற்றும் தரணி இயக்கிய விஜயின் கில்லி, மதுர ஆகியவற்றுக்கும் இயக்குநர் சிவா இயக்கிய அஜித்தின் வீரம் திரைப்படத்திற்கும் வசனம் எழுதியுள்ளார். விஜயின் நடிப்பில் பரதன் முதலாவதாக இயக்கிய அழகிய தமிழ்மகன் திரைப்படம் வருவாயில் குறைந்த அளவையே பெற்றுக் கொண்டது. இவரது இரண்டாம் திரைப்படமான அத்தி சராசரியான வருவாயைப் பெற்றுக்கொண்டது.விஜயின் அறுபதாவது திரைப்படமான பைரவாவினை இவர் இயக்குகின்றார்.

திரைப்படப்பட்டியல்
------------------

| ஆண்டு | திரைப்படம் | செயல் | மொழி | குறிப்பு | மேற்கோள் |
| --- | --- | --- | --- | --- | --- |
| 2001 | *தில்* | எழுதுநர் | தமிழ் | வசனம் |  |
| 2001 | *தூள்* | எழுதுநர் | தமிழ் | வசனம் |  |
| 2004 | *கில்லி* | எழுதுநர் | தமிழ் | வசனம் |  |
| 2004 | *மதுர* | எழுதுநர் | தமிழ் | வசனம் |  |
| 2007 | *அழகிய தமிழ்மகன்* | இயக்குநர், எழுதுநர் | தமிழ் |  |  |
| 2011 | *ஒஸ்தி* | எழுதுநர் | தமிழ் | வசனம் |  |
| 2014 |  *வீரம்* | எழுதுநர் | தமிழ் | வசனம் |  |
| 2014 | *அத்தி* | இயக்குநர், எழுதுநர் | தமிழ் |  |  |
| 2017 | *பைரவா* | இயக்குநர், எழுதுநர் | தமிழ் |  |  |

மேற்கோள்கள்
-----------

1. ↑
2. ↑
3. 1 2
4. 1 2
5. ↑
6. ↑  "காப்பகப்படுத்தப்பட்ட நகல்" இம் மூலத்தில் இருந்து 2014-04-09 அன்று. பரணிடப்பட்டது.. .
7. ↑
8. ↑
9. ↑
**திருக்கருவைப் பதிற்றுப்பத்தந்தாதி** அந்தாதி வகையைச் சேர்ந்த ஒரு நூலாகும்.

அமைப்பு
-------

இந்நூல் அதிவீரராம பாண்டியரால் திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியத்தில் வைப்பாற்றின் தென்கரையில் கரிவலம்வந்தநல்லூர் என்றும் திருக்கருவை என்றும் அழைக்கப்படும் ஊரில் அமைந்துள்ள சிவபெருமானைப் போற்றிப் பாடப்பெற்றதாகும். இதனைக் குட்டித் திருவாசகம் என்பர். இவ்வந்தாதியையும் இதை ஒத்த இரண்டு அந்தாதிகளையும் இவருடைய தமையனார் வரதுங்கராம பாண்டியர் இயற்றியதாகக் கூறுவோரும் உளர். ஆனால் இவற்றை அதிவீரராம பாண்டியரே இயற்றினார் என்பது பெரும்பாலானோர் கருத்தாகும்.

பிற இரு அந்தாதிகள்
------------------

இவரே கலித்துறை அந்தாதி, வெண்பா அந்தாதி என இரு வேறு அந்தாதிகள் பாடியுள்ளதால் வேறுபடுத்திக் காட்டுவதற்காகப் பதிற்றுப்பத்தந்தாதி என்று பெயரிட்டுள்ளார் என அறியலாம்.  இவை மூன்றும் கருவை அந்தாதிகள் என அழைக்கப்படுகின்றன.

பிற நூல்கள்
-----------

இவர் மேற்கண்ட பதிற்றுப்பந்தாதியுடன், திருக்கருவை கலித்துறை அந்தாதி, திருக்கருவை வெண்பா அந்தாதி, நறுந்தொகை என்ற சிறுநூல்களையும் இயற்றியுள்ளார். இவர் இயற்றிய பிற நூல்கள் நைடதம், கூர்மபுராணம், இலிங்கபுராணம், காசிக்காண்டம் ஆகியவையாகும். வடமொழியிலிருந்து மொழிபெயர்த்துத் தமிழில் நூல்கள் எழுதியுள்ள நிலையில் இவருக்கு வடமொழிப்புலமையும் உள்ளது என்பதை நன்கறிய முடியும்.

ஆசிரியர்கள்
-----------

இவருக்குக் கல்வி கற்பித்தவர் சுவாமிநாத தேவர், தீக்கை செய்தவர் அகோர சிவாச்சாரியார்.

மேற்கோள்கள்
-----------

1. ↑  அதிவீரராமபாண்டியர் இயற்றிய திருக்கருவைப் பதிற்றுப்பத்து அந்தாதி, யாழ்ப்பாணத்து நல்லூர் சதாசிவம் பிள்ளை - நான்காம் பதிப்பு
அச்சகம் : வித்தியாநுபாலன யந்திரசாலை, சென்னை, பதிப்பாண்டு : சுபகிருது ஆண்டு. ஆடி மாதம்
2. 1 2 3 4   அதிவீரராம பாண்டியர் அருளிய திருக்கருவைப் பதிற்றுப்பத்தந்தாதி, பதிப்பாசிரியர் மணி.மாறன், தஞ்சாவூர் சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2016
எண்ணெயில் பொரித்து பஜ்ஜி செய்வதைக் காட்டும் படம்
பொரித்த உணவு வகைகள்
**பொரித்தல்** என்பது ஒரு வகைச் சமையல் முறை. எண்ணெய் அல்லது கொழுப்பைச் சூடாக்கி அதற்குள் உணவுப் பொருளை இட்டுச் சமைப்பதே பொரித்தல் எனப்படுகிறது. பல வகையான உணவுப் பொருட்களில் பொரித்தல் முக்கிய இடம் பெறுகிறது. பொரித்த உணவு வகைகள் சுவையானவை. ஆனால், எண்ணெய், கொழுப்பு என்பன, சிறப்பாகச் சூடாக்கப்பட்ட எண்ணெய், கொழுப்புப் போன்றவை உடல் நலத்துக்குக் கேடானவை என்பதால், தற்காலத்தில், பொரித்த உணவுகளைப் பலரும் குறைவாகவே உட்கொள்ளுகின்றனர். பொரித்து உணவு ஆக்கும் வழக்கம் கி.மு.2500 காலப் பகுதியிலேயே எகிப்தில் இருந்ததாகத் தெரிகிறது.

பொரித்தல் முறைகள்
-----------------

சமையலில் பல்வேறு வகையான பொரித்தல் முறைகள் உள்ளன. பொரிக்கும் பண்டம் முற்றாக எண்ணெயில் அமிழக் கூடிய வகையில் எண்ணெய் விட்டுப் பொரிப்பது ஒரு வகை. ஆழம் குறைவான பாத்திரத்தில் குறைவான எண்ணெய் விட்டுப் பொரிப்பது இன்னொரு வகை. பொரிக்கும் உணவுப் பொருளைப் பொறுத்து அடுப்பின் சுவாலையைக் குறைத்து நீண்ட நேரம் பொரிய விடுவதும், முழுச் சுவாலையில் வேகமாகப் பொரிய விடுவதும் உண்டு. பொரிக்கும் பொருள் பெரிய துண்டுகளாக இருக்கும்போதோ அல்லது வேகுவதற்கு நீண்ட நேரம் எடுக்கக்கூடியது என்றாலோ, முழுச் சுவாலையில் பொரிக்கும்போது உட்புறம் வேகு முன்பே வெளிப்புறம் தீய்ந்துவிடக்கூடிய வாய்ப்பு உள்ளது.

தமிழர் உணவில் பொரித்தல்
-----------------------

தமிழரின் முதன்மை உணவுகளில் பொரித்தல் குறைவாகவே காணப்படுகிறது. முதன்மை உணவுகளுடன் உட்கொள்ளக்கூடிய கறிகள் பலவற்றில் பொரித்தல் ஒரு பகுதியாக இடம்பெறுவது உண்டு. சிலவகைக் காய்கறிகளைப் பொரித்துக் குழம்பு சமைப்பது உண்டு. தவிரத் தமிழர் உணவில் பொரித்துச் சமைக்கப்படும் பொரியல்கள் இடம்பெறுகின்றன. அப்பளம், வாழைக்காய்ப் பொரியல், பலவகைக் கிழங்குப் பொரியல்கள் போன்றவையும், மீன் பொரியல், இறைச்சிப் பொரியல், முட்டைப் பொரியல் போன்றவையும் தமிழர் உணவில் இடம்பெறக்கூடிய பொரித்த உணவு வகைகள். அத்துடன், பல சிற்றுண்டி வகைகளில் பொரித்தல் முக்கியமானது. வடை, முறுக்கு வகைகள், அதிரசம், ஓமப்பொடி போன்றவை பொரித்த சிற்றுண்டிகள்.

குறிப்புகள்
-----------

1. ↑  Tannahill, Reay. (1995). *Food in History*. Three Rivers Press. p. 75
**ஆப்கான் பெண்** (*Afghan Girl*) என அழைக்கப்பட்ட **சரபாத் குலா** (*Sharbat Gula*) 1972 ஆம் ஆண்டு பிறந்தவர். இவர் ஆப்கானித்தானைச் சேர்ந்தவர். சார்பத் குலாவின் வித்தியாசமான பச்சை நிற கண் விழிகள் காரணமாக, புகைப்பட நிபுணர் ஸ்டீவ் மெக்குரியால் புகைப்படம் எடுக்கப்பட்டவர்.அப்புகைப்படத்தினால் இவர் *ஆப்கான் பெண்* என அழைகப்பட்டார். அப்புகைப்படம் 1985 ஆம் வருடத்திய *நேஷனல் ஜியாக்கிரபி* இதழில் அட்டைப் படமாக வெளிவந்தது. அப்புகைப்படம் எடுக்கப்படும் போது *குலா* ஆப்கான் அகதியாக பாகிஸ்தான் அகதிகள் முகமில் தங்கியிருந்தார். அப்போது அவரது வயது 12. 2002 ஆம் ஆண்டு அதே புகைப்படக்காரரால் மீண்டும் புகைப்படம் எடுக்கப்படும் வரை குலா *ஆப்கான் பெண்* என்றே அறியப்பட்டார். அப்புகைப்படமானது *ஆப்கானின் மோனோலிசா* என்று அழைக்கப்படுகிறது.

வாழ்க்கை வரலாறு
---------------

*குலா* பஷ்தூன் இனத்தைச் சார்ந்தாவர். சோவியத் யூனியன் ஆப்கானிஸ்தானில் போர் புரிந்த போது இவரின் பெற்றோர் கொல்லப்பட்டனர். அதன் பின் அகதியாக பாகிஸ்தான் அகதிகள் முகாமில் வசித்தவர்.

திருமண வாழ்க்கை
---------------

1980 களின் பிற்பகுதியில் இவருக்குத் திருமணம் நடைபெற்றது. 1992 ஆம் ஆண்டு இவர் ஆப்கானிஸ்தான் திரும்பினார். இவருக்கு *ரோபினா*, *ஷாகிதா* மற்றும் *அலியா* என்ற மூன்று மகள்கள் உள்ளனர். தனக்குக் கிடைக்காத கல்வி தனது மகள்களுக்குக் கிடைக்க வேண்டும் என குலா கூறியுள்ளார்.

புகைப்படம்
----------

1984 ஆம் வருடம் *நாஜிர் பாஹ்* அகதிகள் முகாமில் *நேஷனல் ஜியாகிரபிக்* குழுமத்தின் புகைப்பட நிபுணர் *ஸ்டீவ் மெக்குரி*யால் குலா புகைப்படம் எடுக்கப்பட்டார். *நிக்கான் எஃப்.எம் 2* வகை புகைப்படக் கருவியில் *நிக்கார் 105 மி.மி எஃப் 2.5* ஆடி பயன்படுத்தப்பட்டு இப்புகைப்படம் எடுக்கப்பட்டது.

தேடுதல்
-------

புகைப்படம் எடுக்கும் போது குலாவைப் பற்றிய எந்த விவரமும் தெரியாது. 2002 ஆம் ஆண்டு இவரை மீண்டும் தேடிக்கண்டடைந்த பின்னரே இவரைப் பற்றி தெரிய வந்தன. புகைப்பட நிபுணர் *ஸ்டீவ் மெக்குரி* 1990 ஆம் ஆண்டிலிருந்து இவரை பலமுறை தேடிவந்துள்ளார். 2002 குலா தனது 30 ஆம் வயதில் கண்டுபிடிக்கப்பட்டார். தன்னை இதற்கு முன் புகைப்படம் எடுத்ததையும் அவர் நினைவு கூர்ந்தார். பழைய புகைப்படத்துடன் இவரது கண்விழி ஒப்பிடப்பட்டு இவர்தான் ஆப்கான் பெண் என *ஜான டாஹ்மான்* உறுதி செய்தார். குலா தனது புகழ் பெற்ற ஆப்கான் பெண் புகைப்படத்தை 2002 ஆம் ஆண்டிற்கு முன் கண்டதில்லை. 2021-இல் தாலிபான்கள் ஆப்கானித்தானை கைப்பற்றிய பின்னர் சார்பத் குலா இத்தாலியில் அடைக்கலம் அடைந்துள்ளார்.

மேற்கோள்கள்
-----------

1. ↑  Famed 'Afghan Girl' Finally Gets a Home
2. ↑  
"Black and White picture says it all". *Ikràn*. 15 February 2011.. பார்த்த நாள்: 2012-01-14.
3. ↑  
Lucas, Dean. "Afghan Eyes Girl". *Famous Pictures Magazine*. Retrieved 2013-01-14.
4. ↑  Nat Geo Green-Eyed Girl, "Most Famous Afghanistan Refugee", Now In Italy
5. ↑  National Geographic green-eyed ‘Afghan Girl’ evacuated to Italy
**குறுக்கு இணைய பொய் கோரிக்கை ஆவணம்** (Cross-site request forgery) எனப்படுவது ஓர் இணையதளம் தான் நம்பும் பயனர் அல்லது உலாவியிடமிருந்து உரிமையற்ற ஆணைகளைப் பெறும் வகையில் தீநோக்குடன் தன்னலச் செயல் புரிதலாகும். இது **ஓர் சொடக்கு தாக்குதல்** (one-click attack) அல்லது **அமர்வு மேலேற்றம்** (session riding) என்றும் ஆங்கிலச் சுருக்கத்தில் **CSRF** (சிசர்ஃப் என்ற உச்சரிப்புடன்) அல்லது **XSRF** என்றும் குறிப்பிடப்படுகிறது. ஓர் பயனரின் நம்பிக்கையுடைய இணையதளத்திற்கான தொடர்பில் தன்னலச்செயல் புரியும் குறுக்கு இணைய நிரல்வரி (XSS) போலன்றி இதில் ஓர் இணையதளம் பயனர் மீது கொண்டுள்ள நம்பிக்கை பயன்படுத்தப்படுகிறது.

குறுக்கு இணைய பொய் கோரிக்கை ஆவணம் என்பது இணையதளம், உலாவியின் மீதி வைத்துள்ள நம்பிக்கையை குலைத்து நடத்தப்படுகிறது. இந்தத் தாக்குதலில் பயனரின் உறுதிபடுத்துதலுக்குபின் தீங்கான செயல்களுக்கு உட்படுத்தபடுகிறார். தாக்குபவர் செய்ய நினைப்பதை பயனர் மூலம் செய்கிறார். உண்மையான பயனர் போல இருந்து முக்கியமான தகவல்களை கைப்பற்றுவதே குறுக்கு இணைய பொய் கோரிக்கையின் நோக்கமாகும். இதை வேளையைச் சாராத அடையாள எண் உதவியுடன் தடுக்கலாம்.கோரிக்கையை தடுப்பதா அல்லது அனுமதிப்பதா என்பதை வழங்கியின் பக்கம் உள்ள முகவர் முடிவு செய்யும். குறுக்கு இணைய நிரல்வரி என்பது வலை பயன்பாடுகளில், தாக்குபவர் சேவையுறுனர் பக்கம் எழுதுபிரதிநிதியை உட்செலுத்தி நடத்தப்படுகின்றது. இந்த தாக்குதலை கணிணி அரணின் உதவியுடன் தடுக்கலாம்.இது எழுத்துப்பிரதில் உள்ள செயற்கலத்தைச் சோதித்து முடிவெடுக்கும். சில விதிகளின் உதவியுடன் கோரிக்கையின் மூலம் முடிவெடுக்கப்படும்.

மேற்கோள்கள்
-----------

1. ↑  Ristic, Ivan (2005). *Apache Security*. O'Reilly Media. பக். 280. பன்னாட்டுத் தரப்புத்தக எண்:0-596-00724-8. .

வெளியிணைப்புகள்
---------------

* A Most-Neglected Fact About Cross Site Request Forgery
* Using XSS to bypass CSRF protection
* eLearning: Cross-Site Request Forgery Explained பரணிடப்பட்டது 2012-03-20 at the வந்தவழி இயந்திரம்
* The Cross-Site Request Forgery FAQ
* Free Cross-Site Request Forgery Solution from OWASP
* Cross-Site Request Forgery from The Web Application Security Consortium Threat Classification Project
* XSS Cheat Sheet பரணிடப்பட்டது 2012-09-11 at the வந்தவழி இயந்திரம்

மேலும் காண்க
------------

கணினி\_பிணையமாக்கம்\_தலைப்புகள்\_பட்டியல்
**அரசு மேல்நிலைப் பள்ளி, தோவாளை** என்பது கன்னியாகுமரி மாவட்டத்தில், தோவாளையில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு தொடக்கப் பள்ளியாகத் தொடங்கப்பட்ட இப்பள்ளி 1960 இல் உயர்நிலைப் பள்ளியாகவும், 1980 ஆம் ஆண்டு மேல்நிலைப் பள்ளியாகவும் தரம் உயர்த்தப்பட்டது. இப்பள்ளியின் தற்போதைய தலைமையாசிரியராக த. விஜய குமார் 31.07.2014 - பணியாற்றி வருகிறார். பள்ளியின் வளர்ச்சிப் பணியில் பெற்றோர், ஆசிரியர் சங்கம், கிராமக் கல்விக்குழு, பள்ளி மேலாண்மைக் குழு போன்றவை சிறப்பான பங்களிப்பை அளித்து வருகின்றன.

இப்பள்ளியில் மத்திய மாநில அரசுகளின் அனைத்து நலத்திட்டங்களும் செயல்படுத்தப்பட்டுவருகின்றன. அரசு மேல்நிலைப் பள்ளி, தோவாளையில் மாநில அரசின் முப்பருவக் கல்வி முறை நடைமுறையில் உள்ளது. இப்பள்ளியில் மாணவர்களின் கற்றல் மற்றும் ஒழுக்கச் செயல்பாடுகளை முழுமையாக மதிப்பிடும் பொருட்டு 'தொடர் மற்றும் முழுமையான மதிப்பீடு' முறை செயல்படுத்தப்பட்டுள்ளது.

பாடங்கள்
--------

மேல்நிலைக் கல்வியில் கணிதம் - உயிரியியல் (தமிழ் மொழி மூலம் மற்றும் ஆங்கில மொழி மூலம்), கணிதம் - கணிப்பொறியியல் (தமிழ் மற்றும் ஆங்கில மொழி மூலம்), அறிவியல் (தமிழ்மொழி மூலம் மட்டும்), வணிகவியல் - கணிப்பொறியியல் (தமிழ்மொழி மூலம் மட்டும்), வணிகவியல் - வரலாறு (தமிழ்மொழி மூலம் மட்டும்), மின் சாதனங்களும் பொருட்களும் (தொழிற்கல்வி - தமிழ்மொழி மூலம் மட்டும்) ஆகிய பாடப்பிரிவுகள் உள்ளன.

கல்விக்குழு மற்றும் புரவலர்கள்
------------------------------

இப்பள்ளியின் வளர்ச்சியில் பள்ளியின் கல்விக்குழு உறுப்பினர்களும் புரவலர்களும் பெரும்பங்கு வகிக்கின்றனர். உயர்நிலைப் பள்ளி உருவாக உழைத்திட்ட ஆரம்பகால கல்விக்குழு உறுப்பினர்களாக சுப்பிரமணியம் (தலைவர்), த. ச. நமச்சிவாயம் , எம். நல்லபெருமாள், தியாகி ஏ. சிவதாணு, கே. சிவ சுப்பிரமணியம், ஏ. பி. எம். புலமுத்து ஆகியோர் இருக்கின்றனர். ரூபாய் 1000 - 25000 வரை நன்கொடையாக வழங்கிய நூற்றுக்கணக்கான புரவலர்களால் இப்பள்ளி மாநில அளவில் பெயர்பெற்ற பள்ளியாக விளங்குகிறது.

சங்கங்களும் மன்றங்களும்
-----------------------

கல்விசார் செயல்பாடுகளைத் தவிர, கல்வி இணைச்செயல்பாடுகளிலும் மாணவர்களின் ஆர்வத்தை மேம்படுத்தும் பொருட்டு பள்ளியில் நாட்டு நலப்பணித் திட்டம், சிறார் செஞ்சிலுவைச் சங்கம், பாரத சாரண சாரணியர் சங்கம், தேசிய பசுமைப் படை போன்ற சங்கங்களும், இலக்கிய மன்றம், நூலக மன்றம், ஸ்ருதிலயா எனும் இசைக்கழகம், ஓவிய மன்றம், அறிவியல் மன்றம், கணித மன்றம், சதுரங்க மன்றம் போன்றவையும் செயல்பட்டு வருகின்றன.

முன்னாள் தலைமை ஆசிரியர்கள்
--------------------------

மேல் நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.

1. எஸ். சுவாமிநாதன் - 01.10.1960 - 31.05.1970
2. எஸ். எம். அப்துல் காதர் - 01.06.1970 - 10.03.1975
3. ஏ. காந்தி - 07.05.1975 - 31.05.1978
4. ஐ. அப்பாவு நாடார் - 02.06.1978 - 26.06.1978
5. பி. நாகராஜன் - 27.06.1978 - 24.06.1979
6. கே. துரைசாமி - 25.06.1979 - 08.07.1980

மேல்நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.

1. டி. ஸ்ரீ ராமச்சந்திரன் - 09.07.1980 - 02.02.1987
2. ஜி. பி. ஐசக் வின்ஸிலி - 10.06.1987 - 30.04.1992
3. எஸ். ராஜா மணி - 01.06.1992 - 31.05.2000
4. கே. ஈவ்லின் சுகுணா - 23.06.2000 - 08.10.2002
5. கு. முத்துசாமி - 10.10.2002 - 28.01.2009
6. நீ. பொன்னையா நாடார் - 01.06.2009 - 31.05.2013
7. சு.சங்கர் - 01.06.2013 - 31.05.2014

இப்பள்ளியின் ஒரே பெண் தலைமை ஆசிரியை கே. ஈவ்லின் சுகுணா ஆவார்.

1. ↑  "தோவாளை அரசுப் பள்ளி மாணவிகளுக்கு வனம் குறித்த விழிப்புணர்வு". தினமணி.. பார்த்த நாள்: 21 December 2023.
**லூனா 3**  (Luna 3 அல்லது E-2A தொடர்) நிலாவை நோக்கி ஏவப்பட்ட சோவியத் ஒன்றியத்தின் லூனா திட்டத்தின் மூன்றாவது  விண்கலமாகும். இதற்கு முன்னர் பார்த்திடாத நிலவின் பகுதிகளைப் புகைப்படமெடுத்தது இவ்விண்கலம். இவ்விண்கலத்தின் வடிவம் நீள்வட்ட வடிவமாகும். 130 செ.மீ நீளமும் 120 செ.மீ விட்டமும் உடையது. இவ்விண்கலம் 1959 ஆம் ஆண்டு அக்டோபர் 4 ஆம் தியதி ஏவப்பட்டது. இதன் எடை 278.5 கிலோகிராம் ஆகும். அக்டோபர் 6, 1959 அன்று நிலவுக்கு மிக அண்மையில் 6.200 கிலோமீட்டர் தொலைவில் சென்று புகைப்படம் எடுத்தது. நிலவின் மறுபுறத்தில் வடக்குத் தெற்காகப் புகைப்படமெடுத்து பூமிக்குத் திரும்பும் போது இதன் வட்டப்பாதை நிலவின் ஈர்ப்புவிசையால் பாதிக்கப்பட்டது. அக்டோபர் 7, 1959 அன்று 40 நிமிடங்களில் 29 புகைப்படங்களை இவ்விண்கலம் எடுத்தது.

இதையும் பார்க்கவும்
-------------------

லூனா 2

மேற்கோள்கள்
-----------

1. ↑  T. Eneev, E. Akim. "Mstislav Keldysh. Mechanics of the space flight" (in ru). .
2. ↑  Egorov, Vsevolod Alexandrovich (1957) "Specific problems of a flight to the Moon", *Physics - Uspekhi*, Vol. 63, No. 1a, pages 73–117.

Egorov’s work is mentioned in: Boris V. Rauschenbakh, Michael Yu. Ovchinnikov, and Susan M. P. McKenna-Lawlor, *Essential Spaceflight Dynamics and Magnetospherics* (Dordrecht, Netherlands: Kluwer Academic Publishers, 2002), pages 146–147. (The latter reference is available on-line at: Google Books.)
**அரசு மேல்நிலைப்பள்ளி, ஆவுடையார்கோயில்** இந்தியாவில் தமிழ்நாடு மாநிலத்தில் புதுக்கோட்டை மாவட்டத்தில் அறந்தாங்கியிலிருந்து மீமிசல் செல்லும் சாலையில் அமைந்துள்ள ஆவுடையார்கோயில் என்னும் ஊரில் உள்ள ஆவுடையார் கோயிலின் எதிரில் உள்ள குளக்கரை அருகில் கிழக்கு முகமாக அமைந்துள்ளது.

பள்ளி
-----

இப்பள்ளி 01.07.1964 ஆம் ஆண்டு உயர்நிலைப்பள்ளியாக தொடங்கப்பட்டது. 04.07.1980 ஆம் ஆண்டு மேல்நிலைப்பள்ளியாக உயர்த்தப்பட்டது. பள்ளி பல்வேறு பண்முகத்தன்மைகொண்டு விளங்குகிறது. பள்ளியில் மேல்நிலையில் ஏழு பாடப்பிரிவுகள் நடத்தப்படுகின்றன.

நிர்வாகம்
---------

பள்ளிக்கல்வி, மாவட்ட முதன்மைக் கல்வி அலுவலர், மாவட்டக்கல்வி அலுவலர், தலைமையாசிரியர் முதலானோர்.

கற்றல் நிர்வாகம்
----------------

ஆசிரியர், வகுப்பு மாணவர் தலைவர் கொண்டு கற்றல் கற்பித்தல் நடைபெறுகிறது. பள்ளி மாணவர்கள் கற்றலில் தனிக்கவனமுடனும் கலை கைத்தொழில் போன்றவற்றில் சிறப்புத் தன்மையும் பெற்று விளங்குகின்றனர்.

1. ↑  தா, திருநாவுக்கரசு (2019-06-03), "வேதாத்திரியின் விஞ்ஞனச் சிந்தனைகள்", *வாழும் தமிழ்*, Royal Book Publishing - International: 114–131, retrieved 2023-12-21
டேனியல் கே. இனவுயே சூரியத் தொலைநோக்கி (டிகேஐஎஸ்டி) வழி எடுக்கப்பட்ட சூரியனின் மேற்பரப்பின் உயர் பிரிதிறன் படம்.
வார்ப்புரு:Structure of the Sun

**சூரியக் குறுணை** *(solar granule)* என்பது சூரியனின் ஒளிக்கோளத்தில் உள்ள ஒரு வெப்பச்சுழற்சிக் கண்ணறையாகும். அவை சூரியனின் வெப்பச் சுழற்சி மண்டலத்தில் உள்ள மின்ம ஊடைகளால் ஒளிக்கோளத்துக்கு நேரடியாகக் கீழே ஏற்படுகின்றன. சூரிய ஒளிக்கோளத்தின் குறுணைத் தோற்றம் இந்த வெப்பச் சுழற்சிக் கண்ணறைகளின் உச்சியில் இருந்து உருவாகிறது. இந்த நிகழ்வு குறுணையாக்கம் என்று அழைக்கப்படுகிறது.

குறுணைகளின் எழுச்சிப் பகுதி வெப்ப மின்ம அகட்டில் அமைந்துள்ளது. குளிர்ந்த இறங்கு மின்மத்தால் குறுணைகளின் வெளிப்புற விளிம்பு இருண்டதாக உள்ளது. ( இருண்ட, *குளிரான* மின்மம் எனும் சொல் பொலிந்த, வெப்பமான மின்மத்துடன் ஒப்பிடும் எதிர்சொல்லாகும். ஸ்டீபன்-போல்ட்ஸ்மேன் விதிப்படி, வெப்பநிலை நாற்படியில் உயர்வதால் ஒளிர்வு அதிகரிக்கிறது, இது ஒரு சிறிய வெப்ப இழப்பிற்கு கூட பெரிய ஒளிர்வு மாறுபாட்டை உருவாக்குகிறது.) கூடுதலாக கட்புலத் தோற்றம் வெப்பச்சுழற்சி இயக்கத்தால் விளக்கப்படும். தனிப்பட்ட குறுணைகளிலிருந்துள்ள ஒளியின் டாப்ளர் பெயர்ச்சி அளவீடுகள் அவற்றின் வெப்பச் சுழற்சிக்கான சான்றுகளை வழங்குகின்றன.

ஒரு பொதுவான சூரியக் குறுணை 1,500 கிலோமீட்டர்கள் (930 mi) வரையில் விட்டம் கொண்டது இது சிதையும் முன் 8 முதல் 20 மணித்துளிகள் வரை நீடிக்கும்.   எந்த நேரத்திலும், சூரியனின் மேற்பரப்பு சுமார் 4 மில்லியன் குறுணைகளால் மூடப்பட்டிருக்கும். ஒளிக்கோளத்தின் கீழே 30,000 கிலோமீட்டர்கள் (19,000 mi) வரையிலான விட்ட "மீக்குறுணைகளின் "அடுக்கு உள்ளது. இந்த விட்டம் 24 மணிநேரம் வரை ஆயுட்காலம் கொண்டது.

காட்சிமேடை
----------

* சுவீடிய வெற்றிடச் சூரியத் தொலைநோக்கி நோக்கிய சூரிய மேற்பரப்புக் குறுணைகளின் இயக்கம்
* சூரிய மேற்பரப்பு சுற்றி சூரியக் கரும்புள்ளியின் விரிவான காட்சி. சூரியக் கரும்புள்ளியைச் சாராத அடர்ந்த கண்னறைகளின் வடிவமே குறுணையாக்கம் ஆகும்; தனிக் கண்ணறைகளே  குறுணைகள் ஆகும்.சூரிய மேற்பரப்பு சுற்றி சூரியக் கரும்புள்ளியின் விரிவான காட்சி. சூரியக் கரும்புள்ளியைச் சாராத அடர்ந்த கண்னறைகளின் வடிவமே *குறுணையாக்கம்* ஆகும்; தனிக் கண்ணறைகளே *குறுணைகள்* ஆகும்.

மேற்கோள்கள்
-----------

1. ↑  Bahng, J.; Schwarzschild, M. (September 1961). "Lifetime of Solar Granules". *The Astrophysical Journal* **134**: 312. doi:10.1086/147160. Bibcode: 1961ApJ...134..312B.
2. ↑  Bahng, J.; Schwarzschild, M. (September 1961). "Lifetime of Solar Granules". *The Astrophysical Journal* **134**: 312. doi:10.1086/147160. Bibcode: 1961ApJ...134..312B.

வெளி இணைப்புகள்
---------------

* 

* பொதுவகத்தில் சூரியக் குறுணை தொடர்பாக ஊடகக் கோப்புகள் உள்ளன.
**விசுவக்குடி அணை** விசுவக்குடி தமிழ்நாட்டில் பெரம்பலூர் மாவட்டம் அன்னமங்கலம் ஊராட்சியில் அமைந்துள்ள விசுவக்குடி அருகில் கல்லாறு ஓடையின் குறுக்கே கட்டப்பட்டுள்ள அணை. இந்த அணை ரூ.33 கோடி மதிப்பீட்டில் கட்டப்பட்டு 2015 இல் பயன்பாட்டிற்கு வந்துள்ளது.

அமைவிடம்
--------

வேப்பந்தட்டை அருகே உள்ள விசுவக்குடியில் பச்சைமலை-செம்மலை இடையே கட்டப்பட்டுள்ள புதிய அணைக்கு பச்சைமலை, செம்மலையில் இருந்து ஏறக்குறைய 5.61 சதுர மைல்கள் நீர்ப்பிடிப்பு பகுதியில் பெய்யும் மழைநீர் கல்லாற்று நீரோடை வழியாக இந்த அணைக்கு வந்தடைகிறது.

அமைப்பும் கொள்ளளவும்
--------------------

கல்லாறு ஓடையின் குறுக்கே 665 மீட்டர் நீளமும் 10.3 மீட்டர் ஆழமும் கொண்டுள்ளது. இந்நீர்த்தேக்கத்தில் 41 மில்லியன் கனஅடி நீரை தேக்கிவைத்து 30.67 மில்லியன் கனஅடி நீரை பாசனத்திற்கும், 10 மில்லியன் கனஅடி நீரை குடிநீர் தேவைக்கும் பயன்படுத்தமுடியும். இந்த அணையில் 2 நீர் வெளியேற்று வாய்க்கால்கள் உள்ளன. நடுவில் உபரிநீர் வெளியேற்று வாய்க்காலும் உள்ளது..

பயன்பாடு
--------

2,500 ஏக்கர் பயிர்சாகுபடிக்குரிய நீர்த்தேவையை இவ்வணை பூர்த்தி செய்யும்

நீர் செல்லும் வழி
-----------------

விசுவக்குடி அணையிலிருந்து வெளியேற்றப்படும் உபரிநீரானது முதலில் லாடபுரம் ஏரிக்கு சென்று அது நிரம்பியபின் வெங்கலம், வெண்பாவூர், வடகரை, பாண்டகாபாடி, மறவநத்தம், என் புதூர், விகளத்தூர் என கல்லாற்றின் வழியாக பய்ணித்து வெள்ளாற்றில் கலக்கின்றது.

மேற்கோள்கள்
-----------

1. ↑  விடியலுக்காக காத்திருக்கும் விவசாயிகள்: ரூ. 33 கோடியில் எழுப்பப்படும் விசுவக்குடி அணை
2. ↑  விசுவக்குடி அணை கட்டும் பணி: கலெக்டர் ஆய்வு

வெளியிணைப்புகள்
---------------

* பெரம்பலூர் மாவட்டத்தில் உள்ள விசுவக்குடி அணையின் நீர்மட்டம் 14.6 அடியாக உயர்வு, தினத்தந்தி நவம்பர் 13,2015.
* பருவமழை பெய்யாததால் வறண்டு கிடக்கும் விசுவகுடி அணை, தினத்தந்தி ஆகஸ்ட் 31,2018.
**அறிவார்வம்** (இலத்தீன் cūriōsitās) **பேரார்வம்** அல்லது **அறிவாவல்** என்பது மனிதர்கள் மற்றும் விலங்குகளில் வெளிப்படும் ஆய்வு, விசாரணை மற்றும் கற்றல் போன்ற ஆய்வு சிந்தனையுடன் தொடர்புடைய ஒரு நிலையாகும்.   அபிவிருத்தி உளவியலலின் அனைத்து அம்சங்களும், கற்றல் செயல்முறை மற்றும் திறமையைப் பெற விரும்பும் அவா ஆகியவற்றைக் குறிக்கிறது. 

ஆர்வம் என்ற சொல் ஆர்வமாக இருப்பதன் நடத்தை, பண்பு அல்லது உணர்ச்சியைக் குறிக்கலாம். அறிவியல், மொழி மற்றும் தொழில் வளர்ச்சி போன்ற மனித வளர்ச்சியின் உந்து சக்தியாக ஒரு நடத்தை மற்றும் உணர்ச்சி ஆர்வமே உள்ளது.

காரணங்கள்
---------

 குழந்தைகள், தங்கள் நண்பர்கள் என்ன படிக்கிறார்கள் என்பதைப் பார்க்க தோள்களுக்கு மேல் எட்டிப்பார்க்கிறார்கள்.
குரங்குகள், பூனைகள் மற்றும் கொறிணிகள் உட்பட பல இனங்கள் தங்களது ஆர்வத்தை வெளிப்படுத்துகின்றன.  குழந்தைப் பருவம் முதல்  முதிர்வயது வரை எல்லா வயதினருக்கும் இது பொதுவானது.  ஆர்வம் என்பது மனிதர்களிடையே ஒரு நிலையான பண்பு அல்ல, மாறாக அதை வளர்க்க முடியும் என்று ஆராய்ச்சி முடிவுகள் காட்டுகிறது. 

ஆர்வத்தின் ஆரம்ப வரையறைகள், தகவலைப் பெறுவதற்கான ஊக்கமளிக்கும் ஆசை என்று அழைக்கின்றன.  இது அறிவு, தகவல் மற்றும் புரிதலுக்கான பேரார்வம் அல்லது பற்றாக்குறை ஆகியவற்றிலிருந்து உருவாகிறது என்று கூறப்படுகிறது.

சான்றுகள்
---------

1. 1 2  "A theory of human curiosity". *British Journal of Psychology* **45** (3): 180–191. August 1954. doi:10.1111/j.2044-8295.1954.tb01243.x. பப்மெட்:13190171.
2. 1 2  "The arousal and satiation of perceptual curiosity in the rat". *Journal of Comparative and Physiological Psychology* **48** (4): 238–246. August 1955. doi:10.1037/h0042968. பப்மெட்:13252149.
3. ↑   *The Practice of Theoretical Curiosity*. New York: Springer Publishing. 2012. பன்னாட்டுத் தரப்புத்தக எண்:978-9-40072-117-3.
4. ↑   *Curiosity and Exploration*. Berlin: Springer-Verlag. 1994. பன்னாட்டுத் தரப்புத்தக எண்:978-0-387-54867-8. .
5. ↑  "Curiosity: reflections on its nature and functions". *American Journal of Psychotherapy* **53** (1): 35–51. 1999. doi:10.1176/appi.psychotherapy.1999.53.1.35. பப்மெட்:10207585. .
6. ↑  Jirout, Jamie (7 April 2022). "Development and Testing of the Curiosity in Classrooms Framework and Coding Protocol". *Front. Psychol.* **13**. .
7. ↑  "The psychology of curiosity: a review and reinterpretation". *Psychological Bulletin* **116** (1): 75–98. 1994. doi:10.1037/0033-2909.116.1.75. .
**தௌலத் கான் லோதி**, தில்லி சுல்தானகத்தை ஆண்ட இறுதி லோதி வம்சத்தின் கடைசி ஆட்சியாளரான இப்ராகிம் லோதி ஆட்சியில் லாகூர் மாகாண ஆளுநராக இருந்தார். தில்லி சுல்தான் இப்ராகிம் லோதி மீதான வெறுப்பின் காரணமாக, தௌலத் கான் லோதி, தில்லி மீது படையெடுக்க பாபரை அழைத்தார்.

பாபருக்கு உதவிடல்
-----------------

1523ல் தௌலத் கான் இறையாண்மைக்காக, தில்லி சுல்தான் இப்ராகிம் லோதியுடன் அதிகாரப் போராட்டத்தில் ஈடுபட்டார். தௌலத் கான், இப்ராகிம் லோதியின் முக்கிய எதிரிகளில் ஒருவராக இருந்தார். இப்ராகிம் லோதியை வென்று, தில்லி சுல்தானகத்தை கைப்பற்ற காபூலில் இருந்த பாபருக்கு தூதர்களை அனுப்பினார். பாபரும் அதற்கு ஒப்புக்கொண்டார்.

பாபரின் படைகள் விரைவாக லாகூர் மற்றும் திபால்பூரை கைப்பற்றியது. தௌலத் கான் லோதி மற்றும் அவரது மகன்களான காஜி மற்றும் திலாவர் கான் லோதி, திபால்பூரில் பாபருடன் சேர்ந்தனர். தௌலத் கான் லோதிக்கு லாகூருக்குப் பதிலாக ஜலந்தர் மற்றும் சுல்தான்பூர் பகுதிகளை கொடுத்தபோது ஏமாற்றமடைந்தார். இந்த பணிகளை ஏற்றுக்கொள்வதற்குப் பதிலாக, தௌலத் கான் லோதியும், அவரது மகன் காஜியும் தலைமறைவாகினர். அதே நேரத்தில் தௌலத் கான் லோதியின் மற்றொரு மகன் திலாவர் கான் லோதி தனது தந்தைக்கு துரோகம் செய்து ஜலந்தர் மற்றும் சுல்தான்பூர் பகுதிகளின் ஆளுநர் பதவியை ஏற்றார்.

பாபரை இந்தியாவிற்கு வரவழைப்பதன் மூலம் தௌலத் கான் லோதி நடத்திய இராஜ்ஜிய தந்திர நிகழ்வுகளின் இறுதியாக 1526ல் முதல் பானிபட் போரில் (1526) தில்லி சுல்தான் இப்ராகிம் லௌதி உயிர் இழந்தார். பாபர் தில்லியில் முகலாயப் பேரரசை நிறுவினார்.

மேற்கோள்கள்
-----------

1. ↑  McLeod, W. H. (1968). *Gurū Nānak and the Sikh religion*. Delhi: Oxford University Press. பக். 108. பன்னாட்டுத் தரப்புத்தக எண்:0-19-563735-6. இணையக் கணினி நூலக மையம்:35868282. .
2. ↑   *The encyclopaedia of Sikhism*. **1**. Harbans Singh. Patiala: Punjabi University. 1992–1998. பக். 535–536. பன்னாட்டுத் தரப்புத்தக எண்:0-8364-2883-8. இணையக் கணினி நூலக மையம்:29703420. .

ஆதாரங்கள்
---------

* Haig, Wolseley et al. *The Cambridge History of India Vol. III: Turks and Afghans*, Cambridge: Cambridge University Press, 1928, 10-12
**கிஸ்போர்னின் சர் கை** (Sir Guy of Gisbourne) என்பது ஆங்கில நாட்டுப்புறக் கதைகளில் ஒன்றான இராபின் ஊட் கதைகளில் வரும் ஒரு கதைப் பாத்திரம். இவர் முதலில் "இராபின் ஊட் அண்ட் கை ஆஃப் கிஸ்போர்ன்" ( சைல்ட் பாலாட் 118) என்ற கதையில் தோன்றினார்.  அதில் இவர் இராபின் ஊட்டைக் கொல்ல முயற்சிக்கும் ஒரு கொலையாளியாக வருகிறார். ஆனால் இராபின் ஊட்டால் கொல்லப்படுகிறார். கதையின் பிந்தைய பதிப்புகளில், மெய்டு மரியனின் காதலுக்காக இவர் இராபின் ஊட்டிற்கு ஒரு போட்டியாளராக வருகிறார்.

எழுத்துகளில்
------------

சிறுவர் பாடலான "இராபின் ஊட் அண்ட் கை ஆஃப் கிஸ்போர்ன்" என்ற பாடலின் 1650 இன் பதிப்பில் இருந்து இப்பாத்திரம் வருகிறது. ஆனால் இதன் தோற்றம் அதை விட மிகவும் பழமையானது. அது 1475 ஆண்டைய நாடகத்துடன் உள்ள ஒற்றுமையிலிருந்து ஆராயும்போது தெரியவருகிறது. அதன் ஒரு பகுதி கேம்பிரிட்ஜில் உள்ள திரித்துவக் கல்லூரியின் நூலகத்தில் பாதுகாக்கப்படுகிறது.

மேற்கோள்கள்
-----------

1. ↑  Gray, Douglas (1999). "The Robin Hood Poems". in Stephen Thomas Knight. *Robin Hood: An Anthology of Scholarship and Criticism*. Boydell & Brewer Ltd. பக். 21. பன்னாட்டுத் தரப்புத்தக எண்:9780859915250. .
2. ↑  Clark, Robert L. A.; Sponsler, Claire (1997). "Queer Play: The Cultural Work of Crossdressing in Medieval Drama". *New Literary History* **28** (2): 319–44. doi:10.1353/nlh.1997.0017. .
முடி வளர்ச்சிக்கான ஒரு மரபணு செயலிழக்கமாக்கப்பட்ட ஆய்வக சுண்டெலி (இடது). வலதுபுறத்தில் சாதாரணச் சுண்டெலி ஒப்பீட்டிற்காகக் கொடுக்கப்பட்டுள்ளது.
 மரபணு செயலிழக்கமான எலி.
**மரபணு செயலிழக்கமான சுண்டெலி** (Knockout mouse) என்பது மரபணுவியல் ஆய்வுக்குப் பயன்படுத்தப்படும் ஒரு மரபணு மாற்றப்பட்ட சுண்டெலி ஆகும். பொதுவாகச் சுண்டெலியின் ஒரு மரபணு செயலிழக்க வைக்கப்பட்டு அல்லது வேறு ஒரு மரபணுவால் பிரதியீடு செய்யப்பட்டு அல்லது இடையூறு செய்யப்பட்டு இருக்கும். ஒரு குறிப்பிட மரபணுவில் நிகழ்த்தப்படும் மாற்றம் சுண்டெலியில் எத்தகைய தோற்ற, உடல், நடத்தை விளைவுகளை ஏற்படுத்துகிறது என்பது ஆய்வு செய்யப்படும். மனிதருக்கும் சுண்டெலிக்கும் பல மரபணுகள் ஒன்றாக இருப்பதால் மனிதர் மரபணு தொடர்பான பல்வேறு ஆய்வுகளின் தொடக்க நிலைக்கு மரபணு மாற்றப்பட்ட சுண்டெலிகள் பயன்படுகின்றன.

செயற்பாடுகள் இதுவரை அறியப்படாத, வரிசைமுறை செய்யப்பெற்ற மரபணுவின் பணிகளைக் குறித்து அறிந்து கொள்ள மிகவும் பயனுள்ள விலங்கு மாதிரிகளாக இத்தகு மரபணு செயலிழக்கமான சுண்டெலிகள் உபயோகப்படுகின்றன. மனிதரின் உடலியங்கியல், நோயியல் ஆகிய துறைகளில் ஒரு குறிப்பிட்ட மரபணுவின் பங்களிப்பைக் குறித்து ஆய்வு செய்வதற்கு இவை பரவலாகப் பயன்படுகின்றன.

மரியோ கபெச்சி, மார்ட்டின் ஈவான்சு, ஆலிவர் சுமித்தீசு ஆகியோர் முதன்முதலாக பதிவு செய்யப்பெற்ற மரபணு செயலிழக்கமான சுண்டெலியை 1989 ஆம் ஆண்டு உருவாக்கினார்கள். இதற்காக 2007 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினைப் பகிர்ந்து கொண்டார்கள். மரபணு செயலிழக்கமான சுண்டெலிகளை உருவாக்கும் தொழில்நுட்பக்கூறுகளுக்கும், அவ்வாறு உருவாக்கப்பட்ட சுண்டெலிகளுக்கும் பல நாடுகளில் தனியார் நிறுவனங்கள் ஆக்கவுரிமை பெற்றுள்ளன.

மரபணு செயலிழக்கமான எலிகளை உருவாக்குவது மிகவும் கடினமான செயலாக உள்ளது. 2003 ஆம் ஆண்டு முதல் மரபணு செயலிழக்கமான எலிகளை உருவாக்குவது சாத்தியமானதாக உள்ளது.

மேற்கோள்கள்
-----------

1. ↑
2. ↑  Helen R. Pilcher (2003-05-19). *It's a knockout*. Nature. doi:10.1038/news030512-17.. பார்த்த நாள்: 2014-04-03.
3. ↑  "Y Zan et al. Production of knockout rats using ENU mutagenesis and a yeast-based screening assay, Nat. Biotechnol. (2003)." இம் மூலத்தில் இருந்து 2010-06-11 அன்று. பரணிடப்பட்டது.. .
எதிர்பாலீர்ப்பு இணையின் பிரெஞ்சு முத்தக் காட்சி
**பிரெஞ்சு முத்தம்** (French Kiss) என்பது இணையின் உதட்டோடு உதடு பதித்து, நாக்கோடு நாக்கை தொட்டுக்கொடுத்து, வெகுநேரம் நீடிக்கும் முத்தமாகும். இது நாக்கு மற்றும் வாய்ப்பகுதியின் கிளர்ச்சியைத் தூண்டுகிறது. இரண்டு நாக்குகள் தொடும் போது ஏற்படும் உணர்வு - *நாக்கு போடுதல்* என்றும் அழைக்கப்படுகிறது - இது என்டார்பின் வெளியீட்டைத் தூண்டுவதுடன், கடுமையான மன அழுத்தத்தை குறைப்பதாக நிரூபிக்கப்பட்டுள்ளது.

இப்பெயர் 20ஆம் நூற்றாண்டின் தொடக்கத்தில் அமெரிக்கா மற்றும் பெரும் பிரித்தானியாவில் தோன்றியதாகும். ஏனெனில் பிரெஞ்சுக்காரர்கள் மிகவும் சாகச மற்றும் உணர்ச்சிமிக்க பாலியல் நடைமுறைகளுக்குப் பெயர் பெற்றிருந்தனர்.

வாய்ப்பகுதியில் வெட்டுக்காயங்கள் ஏதும் இருந்தால் பிரெஞ்சு முத்தத்தின் மூலம் நோய்த்தொற்று அபாயம் ஏற்படும்.

மேற்கோள்கள்
-----------

1. ↑  மா.அருந்ததி. "லைட் கிஸ், பட்டாம்பூச்சி முத்தம், எஸ்கிமோ கிஸ்... முத்தங்களும் அர்த்தங்களும்! #KissDay" (in ta). .
2. ↑  "5 Key Benefits of Kissing - Samitivej Hospital - Bangkok Thailand". .
3. ↑  Muaddi, Leah Asmelash,Nadeem (2019-07-06). "Here's why we call the open-mouth smooch a 'French kiss'" (in en). .
4. ↑  Dental, C. N. E. (2020-05-07). "Can Kissing Be Good for Oral Health? | CNE Dental Blog" (in en-US). .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Nasolamia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண்மூக்குச் சுறா** (*Whitenose shark*)(*நாசோலாமியா வெலாக்சு*) என்பது கார்சார்கினிடே குடும்பத்தைச் சேர்ந்த சுறா மீன் சிற்றினம் ஆகும். ***நாசோலாமியா*** பேரினத்தின் ஒரே சிற்றினம் இதுவாகும். இது கிழக்கு பசிபிக் பெருங்கடலின் வெப்பமண்டல நீரில் காணப்படுகிறது. 15 முதல் 200 மீ ஆழப்பகுதில் இவை வாழ்கின்றன. வெண்மூக்குச் சுறா 1.5 மீட்டர் நீளம் வரை வளரக்கூடியது. வெள்ளை மூக்கு சுறா குட்டி ஈணுபவை ஆகும். ஒரு முறை 5 குட்டிகள் பிறக்கும். பிறப்பின் போது இவை 53 செ.மீ. வரை இருக்கும்.

* Jawsதாடைகள்
* Upper teethமேல் பற்கள்
* Lower teethகீழ் பற்கள்

மேற்கோள்கள்
-----------

* icon</img> ஷார்க்ஸ் போர்டல்

1. ↑  Ruiz, C. Arauz, R. Pérez-Jiménez, J.C. Castillo-Geniz, J.L.& Soriano-Velásquez, S. (2009). *Nasolamia velox*. The IUCN Red List of Threatened Species எஆசு:10.2305/IUCN.UK.2009-2.RLTS.T161355A5405297.en
2. ↑  Froese, Rainer and Pauly, Daniel, eds. (2006). "*Nasolamia velox*" in FishBase. May 2006 version.
வார்ப்புரு:Selachimorpha

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q496641
* விக்கியினங்கள்: Nasolamia velox
* ADW: Nasolamia\_velox
* FishBase: 895
* GBIF: 2418211
* iNaturalist: 106625
* IRMNG: 10149292
* ITIS: 160488
* IUCN: 161355
* என்.சி.பி.ஐ: 671162
* WoRMS: 281637

 |
*நசிருதீன் புக்ரா கான்* (*Nasiruddin Bughra Khan*) வங்காளத்தின் ஆளுநராகவும் (1281 – 1287) பின்னர் சுதந்திர சுல்தானாகவும் (1287 – 1291) இருந்தார். இவர் தில்லி சுல்தான் கியாசுதீன் பால்பனின் மகன். முன்னதாக புக்ரா கான் சமானா (பட்டியாலா) மற்றும் சனம் (சங்ரூர்) ஆகிய பகுதிகளின் ஆளுநராக இருந்தார்.

வரலாறு
------

### வங்காள ஆளுநர்

கௌடாவின் ஆளுநரான துக்ரால் துகன் கானின் கிளர்ச்சியை அடக்க புக்ரா கான் தனது தந்தை கியாசுதீன் பால்பனுக்கு உதவினார். இதனால் புக்ரா வங்காளத்தின் ஆளுநராக நியமிக்கப்பட்டார். இவரது மூத்த சகோதரர் இளவரசர் முகம்மதுவின் மரணத்திற்குப் பிறகு, சுல்தான் கியாசுதீனால் தில்லியின் அரியணையை ஏற்கும்படி கேட்டுக் கொண்டார். ஆனால் புக்ரா தான் வங்காள ஆளுநர் பதவியிலேயே தொடர முடிவெடுத்து அந்த வாய்ப்பை மறுத்துவிட்டார். சுல்தான் கியாசுதீன் அதற்குப் பதிலாக இளவரசர் முகம்மதுவின் மகனான உருக்னுதீன் கைகாசை  அரியணையில் அமர்த்தினார்.

### வங்காளத்தின் சுதந்திர சுல்தான்

1287 இல் கியாசுதீனின் மரணத்திற்குப் பிறகு, புக்ரா கான் வங்காளத்தின் சுதந்திரத்தை அறிவித்தார். தில்லியின் பிரதமரக இருந்த நிஜாமுதீன், நசிருதீன் புக்ரா கானின் மகன் கைகாபாத்தை தில்லியின் சுல்தானாக நியமித்தார். ஆனால் கைகாபாத்தின் திறமையின்மையால் தில்லியில் கொந்தளிப்பு ஏற்பட்டது. நிஜாமுதீனின் கையில் கைகாபாத் வெறும் பொம்மையாகவே இருந்தார். இதனை முடிவுக்கு கொண்டு வர முடிவு செய்த புக்ரா கான், தில்லியை நோக்கி பெரும் படையுடன் சென்றார். அதே நேரத்தில், நிஜாமுதீன் கைகாபாத்தை அவரது தந்தையை எதிர்கொள்ள பெரும் படையுடன் முன்னேறும்படி கட்டாயப்படுத்தினார். இரு படைகளும் சரயு ஆற்றங்கரையில் சந்தித்தன. ஆனால் தந்தையும் மகனும் சண்டையை எதிர்கொள்வதற்கு பதிலாக ஒரு ஒப்பந்தத்தை ஏற்படுத்திக் கொண்டனர். இது, தில்லியில் இருந்து புக்ரா கான் சுதந்திரம் அடைந்ததை கைகாபாத் ஒப்புக்கொண்டதுடன், நஜிமுதீனை அவரது பிரதமர் பதைவியிலிருந்தும் நீக்கியது. புக்ரா கான் கௌடாவுக்குத் திரும்பினார்.

### பதவியைத் துறத்தல்

1289 இல் கைகாபாத்தின் மரணம் புக்ரா கானை அதிர்ச்சிக்குள்ளாக்கியது. எனவே, 1291 இல் தனது மற்றொரு மகனான உருகுனுதீன் கைகௌஸுக்காக வங்காளத்தின் அதிகாரத்தை விட்டுக்கொடுத்தார்.

இதனையும் காண்க
--------------

* வங்காள வரலாறு
* வங்காளதேச வரலாறு
* இந்திய வரலாறு

மேற்கோள்கள்
-----------

1. 1 2 3  Ali, Muhammad Ansar Ali (2012). "Bughra Khan". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Sen, Sailendra (2013). *A Textbook of Medieval Indian History*. Primus Books. பக். 76–79. பன்னாட்டுத் தரப்புத்தக எண்:978-9-38060-734-4.
3. ↑  KingListsFarEast
**ரோக்ஸென் மெக்கி** (Roxanne McKee பிறப்பு: 10 ஆகஸ்ட் 1980) ஒரு இங்கிலாந்து நாட்டு நடிகை ஆவார். இவர் 2005ம் ஆண்டு ஹொல்லியொக்ஸ் என்ற தொலைக்காட்சி தொடரில் அறிமுகமானார், அதை தொடர்ந்து எஃப், ஈஸ்ட்எண்டர்ஸ்: இ20, கேம் ஒப் த்ரோன்ஸ் போன்ற தொலைக்காட்சி தொடர்களில் நடித்துள்ளார்.

திரைப்பட வாழ்க்கை
-----------------

2010ம் ஆண்டு த எக்ஸ்‌பெல்ட் என்ற திரைப்படத்தின் மூலம் சினிமாத்துறைக்கு அறிமுகமானார், அதை தொடர்ந்து ராங்க் டுர்ன் 5: ப்லட்‌லைந்ஸ், வேன்டேட்டா, மற்றும் த லெஜண்டு ஒப் ஹெர்குலிஸ் போன்ற திரைப்படங்களில் நடித்தார், தற்பொழுது இவர் நடித்த **Ironclad: Battle for Blood** என்ற திரைப்படம் விரைவில் திரைக்கு வரவிருக்கின்றது.

திரைப்படங்கள்
-------------

* 2010: த எக்ஸ்‌பெல்ட்
* 2012: ராங்க் டுர்ன் 5: ப்லட்‌லைந்ஸ்
* 2013: வேன்டேட்டா
* 2014: த லெஜண்டு ஒப் ஹெர்குலிஸ்
* 2014: Ironclad: Battle for Blood

தொலைக்காட்சி
------------

இவர் நடித்த தொடர்கள் சில:

* 2005–2008: ஹொல்லியொக்ஸ்
* 2010: எஃப்
* 2010: ஈஸ்ட்எண்டர்ஸ்: இ20
* 2011–2012: கேம் ஒப் த்ரோன்ஸ்
* 2014: டொமினியன்

வெளி இணைப்புகள்
---------------

* ஐ.எம்.டி.பி இணையத்தளத்தில் Roxanne McKee